
1 LE VAISSEAU NOIR. 


O vizita infricosatoare 


— la priveste incolo! in urma noastra se afla ceva! Nu, aceea 
nu poate fi o corabie care sa ne urmărească. Şi cu toate 
acestea... 

Această exclamatie de surprindere si de uimire, ca şi altele 
asemănătoare, a izbucnit deodată pe puntea unei corăbii ce 
agita valurile mării în care se scăldau insulele Indiilor 
occidentale. Peste această mare trebuie să fi trecut foarte de 
curând un uragan înfiorător, căci valurile erau încă înalte şi 
furtunoase, şi atât de departe cât poate ajunge privirea, nu se 
observa nimic decât un obiect întunecat şi de formă neclară, ce 
părea că alunecă la orizont. Pe punte, pe lângă ofiţerii corăbiei, 
stătea în picioare o persoană tânără şi frumoasă, ai cărei obraji 
albi trădau teama pe care i-o provocase uraganul. In spatele ei 
se grupau câteva insotitoare. Ofițerii arătau cu degetul acel 
obiect îndepărtat, cu contururile încă neprecise, pe care creasta 
înaltelor valuri îl ascundea câteodată, însă care atunci când era 
vizibil părea să înainteze cu o viteză, pe care cuvintele nu erau în 
stare s-o aprecieze. 

— Acest lucru bizar ne va ajunge curând, a spus unul din 
ofiţeri, un marinar deja încărunţit. Numai de n-ar fi un pirat! 

Ofiţerul vorbea din adâncul inimii, căci această corabie, care 
aducea din Europa pentru guvernatorul din Panama pe unica lui 
fiică, se despartise de celelalte bastimente ale escadrei şi fusese 
împinsă în afara rutei de către uragan. Ultimele sale cuvinte n-au 
înspăimântat mai puţin pe frumoasa Juanita, acesta era numele 
încântătoarei fete. Pe chipul său grațios, palit încă, şi în splendizii 
ei ochi negri s-a fixat o expresie de groază. 

— Pirati! Bandiţi de mare! s-a bâlbâit ea... Dumnezeule! Asta 
ar fi înfricoşător! _ 

Ofițerii luau tot mai mult un aer îngrijorător. In acea clipă 
vedeai clar că acela ce venea spre ei cu asemenea viteză era un 
bastiment cu înfăţişare ciudată şi misterioasă. 

— Este posibil! a strigat căpitanul. Totuşi, e de necrezut că 
acest străin poate să fugă aşa cu toate pânzele desfăşurate. E о 
nebunie să faci asta pe o mare atât de agitată, când noi înşine 
nu îndrăznim să riscăm decât cu o singură velă de furtună. Dar 
iată că se îndreaptă direct spre noi! 

Aceste reflecţii nu erau de natură să liniştească spaimele 

frumoasei Juanita. Unul din ofiteri 5-а apropiat de ea, 5 
înclinându-se cu respect, a spus: 

— Coborati jos, seniorita, vă rog... Noi va trebui să luăm nişte 
măsuri faţă de intenţiile acestui străin, şi suita dumneavoastră 
ne jenează mişcările. 

Juanita a făcut cum i s-a spus, cu inima strânsă, prefigurându- 
i-se iminenta unei nenorociri. Ea a coborât scara spre cabine, 
urmată de femeile sale. 

Bătrânul căpitan avea dreptate, bastimentul străin îşi păstra 
toate pânzele sus. Se juca într-adevăr cu moartea. 

Vasul era de o construcţie stranie, mai scund şi mai îngust, 
decât cum erau de obicei navele de gabaritul său, însă de o 
formă excesiv de alungită, asemănându-se puţin cu un peşte. 

— Să ne păzească Dumnezeu! a mormăit un matelot bătrân, 
observând că acest bastiment era în întregime vopsit în negru. 
După părerea mea, cred că aceasta-i corabia-fantomă, aceea pe 
care englezii o numesc flyng dutchman! 

Nu, nu era o corabie-fantomă aceea care părea că atinge uşor 
valurile. Echipajul corăbiei spaniole vedea distinct un mare 
număr de oameni agitându-se pe puntea ei. Curând s-a arătat în 
toate dimensiunile sale cu iuteala unei săgeți. 

— La piesele voastre! a comandat căpitanul. Toate armele în 
mâini! Fiţi gata să respingeti atacul. Inaltati pavilionul! Vreau să 
ştiu cărei naţionalitate aparţine acest străin. 

Matelotii nu erau linistiti. Erau prea puţine tunuri la bord. Cu 
toate acestea, au executat ordinul fără nici o sovaiala. Servantii 
au alergat la piese şi toată lumea s-a înarmat cât a putut mai 
bine. Pe drapel se desfăşurau leii şi turnurile, falnicele embleme 
spaniole, în timp ce corabia străină nu se făcea încă cunoscută. 

— Flăcăii aceia au pe diavolul în pântece! a strigat căpitanul 
văzând corabia neagră virând deodată de bord, în aşa fel încât 
să-şi pună unul din flancuri în linie paralelă cu cea spaniolă. 

Orice altă navă s-ar fi dat peste cap încercând o asemenea 
manevră. Cele două bastimente nu mai erau îndepărtate unul de 
altul decât de câteva cabluri. 

— Dar nu este nici înarmat! a făcut căpitanul spaniol. Nu văd 
saborzii. Ce să însemne asta? 

Deodată bătrânul marinar a rămas năucit. Pe corabia neagră 
se petreceau nişte lucruri ciudate. De-a lungul cocii a devenit 
vizibilă o linie albă, întreruptă de nişte găuri întunecate, din care 
se reflectau nişte luciri. Acestea erau guri de foc, toate 
îndreptate spre spaniol. In acelaşi timp, pe vârful catargului 

străinului s-a înălţat o flamură mica şi neagră, ce s-a desfăşurat 
fluturând în vânt. 

— Doamne ai milă de noi! a murmurat căpitanul. Pavilionul 
negru! 

El era hotărât să reziste. Dar înainte ca spaniolii tulburati să fi 
putut folosi armele, îngrozitorul pirat era de-acum lipit de flancul 
corăbiei lor. Căngile s-au înfipt cu trosnete în bordaj. O voce 
sonoră şi energică a dominat vuietul valurilor. Intr-o clipită un 
număr de pirați înarmaţi pana în dinţi au năvălit pe puntea 
spaniolului, având în mijlocul lor, un tânăr cu o înfăţişare mândră 
şi forme atletice. Nu încăpea nici o îndoială, era şeful. Elegant şi 
superb, el era îmbrăcat cu rafinament şi purta o eşarfă roşie şi 
albastră în jurul şoldurilor. 

— Predati-va! Acest strigăt a ieşit de e buzele sale cu o 
gravitate ce-ţi dădea fiori. Rezistenţa este nefolositoare şi nu se 
va ajunge decât la vărsări de sânge zadarnice! 

Căpitanul spaniol a scrâşnit din dinţi văzând că într-un timp 
atât de scurt flibustierii erau stăpâni pe corabia sa. Insă străinul 
avea dreptate: era fără rost o apărare. Şi mai mult decât asta, 
căpitanul spaniol trebuia să se felicite că nu începuse măcelul. 
Se întreba în sine de ce aceşti ticăloşi siniştri nu se aruncaseră 
imediat asupra matelotilor săi şi nu-i exterminaseră pe toţi. 

Şeful flibustierilor a înainta spre căpitan, care înarmat cu un 
pistol şi cu o sabie, stătea în picioare în fruntea oamenilor săi. 

— Aruncaţi armele! a ordonat el cu о voce ca re nu suferea 
nici o contradicţie. Sunt căpitanul Morgan. Jos armele! 

La aceste ultime cuvinte, chipul i-a luat o înfăţişare nedescris 
de sălbatică, încât şi celor mai curajoşi le-a îngheţat inima în 
piept. 

Inainte de a putea răspunde căpitanul corăbiei spaniole, 
oamenii săi, demoralizati, au lăsat să le cadă armele. Ei se 
înghesuiau unul într-altul, ca o turmă. Numele înspăimântătorului 
Morgan îi dezarmase, fără a trage un foc, fără să se ridice vreo 
sabie. 

— Cum se face că vasul vostru îşi urmează drumul de unul 
singur? a întrebat şeful. Aţi crezut cumva că marea-i atât de 
sigură, încât ati năzuit să-mi străbateţi domeniile cu un 
armament atât de slab? 

— Am fost târâţi şi despărțiți de flotă de către un uragan, а 
răspuns căpitanul spaniol, care nu s-a putut reţine, cu toate că 
admira moderatia piratului. Eliberati dacă este cu putinţă, pe 
micul meu echipaj! 


— Ma iei drept un macelar brutal? a raspuns Morgan pe un ton 
dispretuitor. Crezi ca am placerea sa las sa fie masacrati niste 
oameni care pot cu greu să ofere o rezistenţă? Scoate tot ce e de 
valoare la bordul tău! Corabia ta nu poate să-mi servească. 
Această bătrână şi greoaie carcasă n-ar avea nici un folos pentru 
mine. 

— Mă tem sa nu fii deceptionat, a răspuns căpitanul cu un aer 
îngrijorat. În general, nu există nimic preţios la bord, decât... 

El s-a oprit, gândindu-se cu teamă la fata guvernatorului, ce-i 
fusese încredinţată. Se aştepta s-o vadă pe aceasta gratioasa 
fată luată de pirați. Era o persoană nobilă, de rang înalt. Se putea 
cere o răscumpărare bogată pentru eliberarea sa. 

Totuşi, Morgan dăduse deja ordine: 

— Jumătate din oameni să rămână pe punte şi să păzească pe 
mateloti şi ofiţeri. Ceilalţi să vină cu mine. Voi vizita eu însumi 
interiorul corăbiei. Mă va însoţi căpitanul. Inainte! 

Orgoliosul ofiţer spaniol a sărit în sus. Insă i-a fost de ajuns să 
întâlnească privirea cu ochii în flăcări a adversarului său, ca să 
înţeleagă că trebuia să se supună. A pornit deci, mut şi abătut, 
alături de şeful flibustierilor, care familiarizat cu amenajarea unei 
corăbii, s-a îndreptat imediat spre cabine. Pe Morgan l-au 
întâmpinat nişte strigăte ascuţite, de nelinişte şi spaimă, atunci 
cand a deschis uşa uneia din ele. In interior se afla un grup de 
femei hohotind de plâns, ce se înghesuiau în jurul unei stăpâne, 
саге albă ca un crin, însă dreaptă şi mândră, îl privea în fata pe 
teribilul şef. 


Capitanul de pirati Morgan si nobila 
domnisoara 


Morgan a rămas o clipă nemişcat, ca înţepenit, fermecat de 
această încântătoare apariţie. Insă şovăiala nu a durat decât un 
moment. El a înaintat şi a cerut pe un ton calm numele şi rangul 
tinerei domnişoare. 

— Sunt Juanita d'Estevan, a spus ea cu voce joasă. Dacă mă 
ucizi, vei zdrobi inima tatălui meu, guvernatorul Panamalei. Eu 
sunt unicul său copil. 

— Bună captură, căpitane! a murmurat un bătrân flibustier, 
evident, unul din ofiţerii de pe corabia piraţilor. Fiica 
guvernatorului! Vai! Vai! Asta poate să ne aducă o avere! 

— Te înşeli, a replicat Morgan, el nu-i de multă vreme 
guvernator al Panamalei, şi drept urmare, nu-i încă bogat. Insă, 
seniorita, a continuat el întorcându-se spre fermecătoarea 
tânără, cu siguranţă că duci nişte bijuterii. Dă-mi totul ce ai 
preţios. Nici tu, nici însoţitoarele nu vor suferi nici un rău. 

— lată, іа-о, a zis Juanita arătând o micuță casetă pe masa 
cabinei. In cea de acolo sunt toate lucrurile mele pretioase pe 
care le posed, gateala pe care o purta iubita mea mama, ce se 
odihneşte de multă vreme în mormântul său. 

Vocea tinerei spaniole s-a întrerupt la aceste ultime cuvinte 
printr-un acces de plâns în hohote. Pe chipul căpitanului flibustier 
a apărut o tresărire fugară, şi şi-a trecut repede mâna prin faţa 
ochilor, ca şi cum ar fi alungat o vedenie. Totuşi, a luat caseta. 

— Şi nu mai detii nimic altceva? a mai întrebat-o el. 

— În ce priveşte bani şi valori, nu, a răspuns Juanita. Am ieşit 
dintr-o mănăstire din Spania, unde am fost dusă din porunca 
tatălui meu. Acum sunt aşteptată la Panama de către el şi 
logodnicul meu, un ofiţer spaniol, cu care am schimbat deja, în 
tara noastră natală, juraminte de credinţă. 

— Acest om este bogat? 

— Nu, a replicat Juanita. Eu n-am în vedere banii şi logodnicul 
meu cu atât mai mult. Inimile noastre au vorbit atunci când ne- 
am făgăduit fidelitate veşnică. In ce-l priveşte pe tatăl meu, el m- 
a lăsat fără nimic. A trecut totuşi o lungă perioadă. Şi-a pierdut 
nu de mult o avere considerabilă într-o revoltă sângeroasă. 

Morgan a deschis caseta pentru a-i examina conţinutul. Erau 

podoabe de moda veche, gateli, cum spusese Juanita, ale mamei 
sale moarte. Alaturi de cruci si lanturi de gat, se gasea o mica 
poseta de matase cu piese de aur, prapadita mostenire a unei 
fiice de guvernator! Insa Juanita stia ca asta era pentru ea ceva 
cu totul personal si nu o zestre pe care si-ar fi dorit-o logodnicul 
său. Morgan a închis caseta si a păstrat-o in mana, în timp ce-l 
punea pe căpitan în situaţia de a-i da la rândul său tot ceea ce 
avea preţios. Câteva clipe după asta, casa de valori a corăbiei 
era în posesia flibustierului, ca şi diferite alte lucruri ce puteau să 
aibă valoare pentru pirați. In mai putin de jumătate de oră totul 
era terminat. Casa cu valori a spaniolului şi alte prăzi, şi prin asta 
se înţelege, câteva tone de pulbere, erau transportate la bordul 
corăbiei negre. 

Apoi Morgan s-a întors în cabina unde erau Juanita şi femeile 
sale. Fiecare de pe bordul spaniolului credea că piratul o va lua 
pe fiica guvernatorului. Chiar şi tânăra fată nu se aştepta la altă 
soartă. Ea a făcut apel la tot curajul pentru a suporta destinul cu 
demnitate în mijlocul acestor oameni sălbatici. Resemnată, şi-a 
aplecat frumoasa-i frunte în aşteptarea momentului următor, 
când trebuia să-l urmeze pe îngrozitorul flibustier la bordul său. 
Morgan a înaintat spre domnişoara ce tremura. 

— Aceste podoabe pe care le am aici le-a purtat mama ta 
când trăia. Şi micuța poşetă cu conţinutul său este o economie 
pentru a o lăsa ca moştenire iubitului său copil. Nu-i aşa? 

Juanita a confirmat din cap, în timp ce două lacrimi mari i se 
prelungeau în lungul obrajilor. Credea că avea să-l audă pe 
flibustier poruncindu-i să-l urmeze şi întrucât el a făcut un pas 
spre ea, s-a dat îndărăt speriată, gândindu-se că voia să se 
folosească de violenţă pentru a o lua cu sine. 

— N-avea teamă! a spus tânărul şef. Tine! la caseta şi ceea ce 
este al tău. Voi fi un mizerabil dacă te voi despuia de această 
supremă comoară. Pastreaz-o şi fii fericită cu logodnicul tău. Е! 
posedă cea mai mare avere, pentru care această lume poate să-l 
invidieze. Şi acum, adio!... Eu plec! 

Juanita şi femeile sale au rămas mute de mirare în faţa 
măreției acestui suflet. Insuşi căpitanul spaniol l-a privit си о 
vizibilă admiraţie pe acest bărbat atât de temut, care fără a 
pronunţa un cuvânt, s-a îndepărtat de cabină şi a părăsit puntea 
cu oamenii săi. Nici un pirat n-a încercat să murmure când şeful 
a înapoiat tinerei fete mica sa comoară: asta pentru că printre 
aceşti camarazi domnea o adevărată disciplină de fier. Piraţii au 
părăsit corabia spaniolă tot atât de repede pe cât o invadaseră. 

După ce Morgan a sărit ultimul la bordul său, s-a întors şi a 
strigat către căpitan: 

— Cap spre nord-vest! Evitaţi apele din vest!... Desprindeti 
cângile! 

Scrâşnind pe bordaj, căngile au fost aduse la bordul piratului şi 
marea corabie cu carena subţire a despicat din nou valurile. Muti 
şi incremeniti, spaniolii au privit-o, ca şi cum ceasurile pe care le 
trăiseră nu fuseseră decât un vis. Era totuşi o realitate: îl 
văzuseră bine, faţă în faţă, pe temutul Morgan, a cărui corabie se 
îndepărta. Corabia neagră părea să zboare ca o pasăre peste 
crestele valurilor. Insă curând s-a interpus o ceaţă întunecată şi a 
ascuns-o din faţa ochilor celor care o urmăreau de pe 
bastimentul părăsit. 

La câteva ore după vizita îngrozitorului Morgan pe nava 
spaniolă, a reînceput vremea rea. Nu se mai putea ţine, drept 
vorbind, de pirat. Dimpotrivă, greul şi bătrânul bastiment spaniol 
suferea îngrozitor. Coca i se lăsa în tangaj şi ruliu, când pe о 
parte, când pe alta, părând un balon pe care copii îl aruncă cu 
piciorul. Deodată o rafală i-a rupt un catarg, şi în culmea 
nenorocului, o avarie a scos din uz cârma. Ofițerii, ca şi matelotii, 
se străduiau să păstreze direcţia corăbiei, însă fără mare 
rezultat. Aceasta era mereu antrenată înspre vest, într-un 
adevărat joc cu valurile înalte. Şi furtuna nu voia să ia sfârşit. Se 
întărâta şi urla. Atmosfera era atât de încărcată de nori, încât 
oamenii rupti de oboseală, abia puteau să vadă la câţiva paşi 
înaintea lor. A venit noaptea, dar vijelia continua cu turbare, mai 
înfricoşătoare ca înainte. Marea furioasă îi arunca de colo - colo 
pe nefericitii de pe vas. In fiecare clipă se năpusteau puhoaie de 
apă, astfel încât marinarii lucrau la pompe cu greu, fără odihnă, 
ca să reducă invazia mării. 

In sfârşit, a apărut lumina cenuşie a zorilor. Echipajul extenuat 
nu mai putea face nici un efort. Oamenii simțeau că nu-i mai tin 
picioarele. Abia dacă auzeau ordinele căpitanului, care se pusese 
el însuşi pe treabă. Cu toate acestea, se putea spera că furtuna 
avea să se liniştească un pic. Rafalele vântului nu mai aveau 
acea înspăimântătoare violenţă ce mătura şi rupea totul. 
Căpitanul respira mai uşor, căci gândea că cel mai rău moment 
trecuse. 

— Pământ! a strigat deodată un matelot. 

l-a răspuns un strigăt de spaimă. Căpitanul s-a repezit la 
cârmă pentru a încerca, în ciuda tuturor sperantelor, să schimbe 
la timp direcţia navei. Si... un şoc cu totul neaşteptat, un 

scrasnet, un trosnet formidabil si corabia s-a imobilizat, in timp 
ce valurile furioase se rostogoleau, spargandu-se in toate partile 
pe punte. 

Vulcanul stins 


În mijlocul valurilor dezlantuite nebuneste se ridica o insulita 
de formă ciudată. Părea să fie formată dintr-un munte conic ce 
prezenta pe alocuri rupturi adânci. Norii grei ai furtunii atârnau, 
ca să spunem aşa, deasupra culmii sale. Dar când vântul, 
sporindu-şi puterea, îi împrăştia pentru un moment, i se vedea 
vârful înconjurat de copaci, pe care suflarea văzduhului îi curba 
spre pământ. Dintr-un timp într-altul se observau de asemenea, 
în vreunul din golfuletele adânci săpate printre stânci, catarge de 
corăbii, ancorate la adăpostul vijeliei. Chiar şi pe faleze umblau 
încoace şi încolo un mare număr de oameni, a căror înfăţişare n- 
avea nimic atrăgător. Printre ei se remarca un individ cu o 
înfăţişare oribilă, care-i depăşea pe toţi prin uriaşa lui înălţime. 

— Hei! Atenţie oamenilor! a strigat acest personaj sumbru, cu 
o voce ce domina chiar şi mugetul valurilor. Deschideţi ochii, 
băieţi! Pe bancul de nisip din sud se află eşuată o corabie. Ura! 
Prada vine singură în mâinile noastre! 

Totuşi, erau nişte pirați? In orice caz, aceşti oameni cu 
înfăţişare respingătoare şi sălbatică, nu aparţineau flibustierilor 
lui Morgan, cu toate că printre ei s-ar fi putut să se afle şi dintre 
aceia care fuseseră cândva tovarăşii acestui şef mare. 

— Hei, băieţi! Baieti! a strigat din nou gigantul. Pregatiti-va sa 
treceţi în partea aceea cu ambarcatiile! 

— Imposibil, căpitane! a răspuns un îndrăzneţ cu trăsături 
ticăloşite. Trebuie să mai aşteptăm, altfel ne ia dracul. Şi declar 
deschis că nu am nici o ambiţie să-i ţin aşa de curând companie 
satanei. 

Aceste cuvinte lipsite de respect au fost primite cu un râs 
ragusit, în timp ce şeful alerga neliniştit în josul falezei. Acolo, de 
îngusta plajă se izbeau valurile cu o violenţă extraordinară. 
Acestea aruncau aici scânduri, resturi de vergi şi vele, ca şi 
corpuri neinsufletite şi intepenite de înec. Era un spectacol jalnic 
să vezi talazurile purtând cadavrele în sus şi în şi lovindu-le în 
cele din urmă de stânci. 

— Cred că sunt nişte spanioli, căpitane Flint, a spus unul din 
oameni care examina de aproape pe unul din aceste corpuri. 

Colosul cu înfăţişare sinistră era într-adevăr căpitanul Flint, un 
englez, dintre cai mai ticăloşi şi mai de temut bandiți de mare, 
care pustia aceste meleaguri cu crudele sale atrocități. 

— Infern si moarte! a grohait el. Poate ca acolo se vor afla 
nişte bogatii, ce se scufundă! Haide, trebuie să mergem acolo, 
băieţi! 

Dar n-a ţinut seama că încă nu era deloc cu putinţă şi a fost 
nevoit să aştepte, într-o nerăbdare iritantă, până ce marea s-ar 
mai fi liniştit. 

Au trecut câteva ore, şi aproape de mijlocul zilei soarele a 
pătruns în sfârşit victorios prin îngrămădirea de nori şi furtuna a 
încetat ca prin farmec. Cerul strălucea, limpede şi de un albastru 
de azur, peste marea încă agitată şi deasupra acestei insule în 
formă de con, unde un naturalist ar fi recunoscut un vulcan 
vechi. Căpitanul Flint făcuse din această insulă unul din locurile 
lui de refugiu, cu faimă proastă ca şi el. Golfuleţele stâncoase, 
care pătrundeau adânc în malurile vulcanice, îi serveau de 
porturi adăpostite pentru corăbiile sale. In albiile secate ale 
torentelor, ce comunicau potrivit tuturor aparentelor cu largul 
crater al vulcanului, se vedeau sub arborii ce acopereau pantele, 
nişte cabane recent construite din trunchiuri de copaci, în care 
locuiau piraţii între două expediţii. 

Intre timp, corabia naufragiata se afla în continuare pe bancul 
de nisip, fără catarge, cu puntea măturată, tristă epavă sortită 
distrugerii. Acolo, pe această dărâmătură se mai aflau încă nişte 
fiinţe în viaţă. Banditii de mare au văzut câţiva oameni ocupați 
să pună pe apă ultima lor barca, crutata de valuri. 

— Vai, vai! a exclamat căpitanul Flint cu un râs răutăcios. 
Spaniolii vor reuşi cu greu să scape de noi şi fără îndoială că vor 
intra în cuptorul de gătit al diavolului. Să sperăm că au adus cu 
ei nişte comori! 

Piraţii râdeau sălbatic urmărind cu privirea echipajul 
supravieţuitor al corăbiei naufragiate, care îşi folosea ultimele 
sale forte pentru a ajunge pe uscat. Bieţii oameni se străduiau cu 
toată energia disperării să-şi aşeze ambarcatia lângă coasta 
corăbiei, singurul mijloc de salvare ce le rămăsese. 

— Vai, vai! a strigat deodată căpitanul, în încărcătură se află şi 
nişte femei! Pe infern, asta-i o marfă rară! Aşadar, sunt curios să 
văd cine cade în mâinile noastre. 

Femeile, pe care bărbaţii din echipaj, în ciuda grabei şi a 
îngrijorării lor, le ajutau să intre primele in ambarcatie, păreau 
mai mult moarte decât vii. Au trebuit să le coboare pe cele mai 
multe cu parâmele. Una singură a rămas dreaptă şi hotărâtă şi a 
luat loc fără a avea nevoie de ajutor. Apoi s-au dezlegat funiile şi 
valurile clocotitoare au luat cu ele şalupa plină cu fiinţe umane, 

şi cu imense poticneli au aruncat-o in câteva clipe într-un loc 
nisipos al plajei. Piraţii s-au grăbit imediat într-acolo, în frunte cu 
pilotul Bob. Ei au înconjurat coasta cu о şalupă таге, 
îndreptându-se spre locul unde se ghemuiau în spatele 
matelotilor obosiţi si pe jumătate morţi de teamă, femeile în cea 
mai mare parte leşinate, în mijlocul lor aflându-se o tânără fată, 
fiica guvernatorului din Panama, Juanita d'Estevan. Ea ţinea în 
mâini o casetă mică în care se afla moştenirea mamei sale. 
Banditii au rânjit diabolic văzând mai de aproape pe această 
răpitoare virgină înconjurată de femeile sale, cea mai mare parte 
dintre ele fiind tinere. 

— Aşa da, căpitane, a exclamat Bob râzând zgomotos. Ce spui 
de norocul nostru? Intr-adevăr, marea este prietena noastră. Se 
poate spune că ne-a aruncat pe genunchi cea mai frumoasă 
pradă. lată acolo cea mai minunată fiinţă! 

Nefericitii mateloti înțelegeau de-acum că venind pe uscat са 
să se adăpostească de ploaie sub vreo streaşină, căzuseră din 
lac în put, pentru a folosi o metaforă mai obişnuită. Ei îi priveau 
buimaci şi nemiscati pe aceşti oameni oribili. Nu erau nişte 
insulari inofensivi. Ei se aflau la mâna unor pirați sălbatici şi 
primejdioşi. Căpitanul Flint a intrat primul în şalupă şi a apucat-o 
cu o mână brutală pe Juanita, al cărei corp tremura, însă sufletul 
îi era ferm. Câte unele din aceste însoţitoare, revenindu-si din 
leşin, se ţineau hohotind de îmbrăcămintea stăpânei lor. Dar 
căpitanul Flint le-a respins cu asprime pe aceste femei 
plangarete. Ochii lui plini de dorinţe sălbatice erau fixati asupra 
acestei fiinţe gratioase care tremura, părând un porumbel în 
ghearele unei păsări de pradă. 

— Vai, vai! lată o captură splendidă! a exclamat el. Această 
turturică drăguță pare să fi avut grijă să-şi aducă averea cu ea. 
Fără îndoială că asta-i vreo domnişoară din înalta societate! Să 
fie binevenită pe bătrânul vulcan al căpitanului Flint! 

Juanita, văzând oribila expresie a crudei fizionomii a uriaşului, 
a fost cuprinsă de o groază ucigătoare. Gândul la înfricoşătoarea 
primejdie ce o ameninţa, a făcut-o să-şi piardă simtirea. Peste 
ochi i s-a răspândit un fel de ceaţă. In acel moment a auzit 
aproape de ea o voce clară, cu rezonanţe argintii: 

— Tată! striga ea după căpitanul piraţilor. Tată! Ce faci? 
Retine-te! Te implor! Nu comite cruzimi! 

Căpitanul Flint s-a întors. Şi lucru ciudat! Această fiinţă 
sălbatică, acest barbar, a părut aproape intimidat, cu siguranţă 
jenat, la vederea unei tinere fete zvelte, care urmată de câteva 

negrese, venea alergand in toata graba. Formele delicate ale 
acestei apariţii aproape fantastice erau acoperite de о 
îmbrăcăminte din ţesături unduitoare. Părul de un blond auriu, 
strâns de o fundă de diamante, îi unduia până la picioare. Ochii 
de un albastru întunecat, inocenți şi limpezi, se fixau plini de 
emoție asupra fetii sinistrului şef de bandiți. 

— Alice, a bombănit căpitanul Flint, dar cu o voce a cărei 
intonaţii contrasta cu obişnuita lui duritate, mă întrebi ce fac eu 
aici. Dar ce faci tu aici, tu, mai degrabă un copil? De ce n-ai 
rămas în siguranţă acolo, în casă? 

— Am văzut corabia eşuată, tată, a răspuns tânăra fată, ale 
cărei priviri s-au oprit asupra Juanitei, scuturată toată de un 
tremurat nervos. Ce vrei să faci cu această nefericită? a reluat 
ea. Vezi cum tremură! 

— Este o spaniolă, copilule, a răspuns sălbaticul hoţ de mare. 
Ştii doar cât urăsc acest popor! 

In acest timp, din ambarcatie se înălța o imensă tânguire, în 
care se amestecau groaza şi durerea. Acolo se oferea vederii o 
scenă de coşmar. Piraţii, când au fost siguri că-i aveau în faţă pe 
toţi acei ce mai rămăseseră din echipajul spaniol, au scos toată 
lumea din şalupă şi şi-au dat curs liber instinctelor lor sălbatice. 
Trăgându-şi săbiile şi ridicându-şi securile, s-au năpustit asupra 
nenorocitilor. In zadar matelotii s-au aruncat la picioarele acestor 
demoni cu fata omenească. Rugăminţile si plânsetele erau 
zadarnice. Săbiile şi securile au lovit şi marinarii spanioli, cu 
capetele zdrobite, au căzut pe pietrele ude. Insă le mai rămăsese 
piraţilor să comită cruzimi şi mai îngrozitoare. Ei au ucis fără nici 
un pic de milă pe cele mai în vârstă însoţitoare ale Juanitei, în 
timp ce câte unele din cele mai tinere, în pofida rezistenţei lor, 
erau târâte ţipând, în pădurea în care îşi aveau locuinţele. In 
acest moment, a venit în fugă Bob, ţinând în mâna dreaptă o 
sabie şiroind de sânge. Nimic mai mult decât acest mizerabil nu 
putea să ofere imaginea satanei. 

— Căpitane, a strigat el, o laşi pe fiica ta să te încânte? Ai 
acolo o spaniolă... In iad cu toţi aceşti blestemati! 

Juanita căzuse în genunchi. Ea vedea setea de sânge din ochii 
sălbatici ai lui Bob şi aştepta lovitura de moarte. Bob şi-a ridicat 
sabia însângerată, ca să lovească cu lama ascuţită sânul 
frumoasei spaniole. 

O prietenie ciudata 


— Opreste-te! a strigat o voce cristalină. Înapoi, mizerabile! 

Şi rapid ca un fulger, între el şi sărmana fată ameninţată s-a 
interpus o siluetă feminină. Un pumn mic, dar viguros, l-a lovit pe 
om în piept şi l-a făcut să se retragă clătinându-se. 

Cea care se aruncase între ucigaş şi victimă era Alice Flint, 
fiica piratului. Această cutezătoare tânără fată o apăra pe nobila 
spaniolă cu pumnii inclestati. Flint şi-a pus mâna pe mâna 
delicată a lui Alice. 

— Fetiţo, a strigat el cu voce răguşită, devenită un ріс 
şovăitoare. Ce muscă te-a pişcat? Bob n-are voie s-o ucidă pe 
această spaniolă, nu, câtă-i lumea! Dar întrucât ea aparţine celui 
mai detestat popor dintre toate, o voi oferi oamenilor mei. 

— Bravo, căpitane! a strigat Bob. Pe aici, fato!... Totul pentru 
toţi! Asta-i in regula! 

— Dar nu vreau! a strigat Alice cu voce clară. Tata, ascultă- 
mă! Dacă o laşi pe această nefericită pe seama capriciilor 
oamenilor, atunci nu mă vei vedea niciodată. Tu nu vei mai avea 
fiică! 

Căpitanul Flint era una din fiinţele cele mai nelegiuite pe care 
le-a avut vreodată globul pământesc, însă pe fiica sa, pe care i-o 
lăsase murind soţia lui legitimă, acest demon încarnat încă mai 
era capabil s-o iubească. Era singura lui trăsătură luminoasă în 
viaţa sa întunecată şi înfricoşător de mârşavă. 

Da, această tânără şi simtitoare fiinţă, cu părul blond ca aurul, 
avea o putere extraordinară asupra acestui gigant crud şi-l 
supunea voinţei sale. 

— Copilule, a spus căpitanul piraţilor, te-ai lăsat prea uşor 
cuprinsă de supărare. Cum poţi să pronunti asemenea cuvinte? 
Ştii că tu eşti tot ce am mai drag. Pentru iubirea faţă de tine, 
această spaniolă va trai! Ti-o dau, fă-o servitoarea ta! 

Căpitanul a ridicat atunci caseta ce căzuse din mâinile slăbite 
ale Juanitei. In acest timp, Alice s-a apropiat de captiva ce 
tremura si i s-a adresat cu o voce blândă: 

— Linişteşte-te străino, te voi apăra. 

— Asta-i o adevărată nebunie, ce depăşeşte orice limite, a 
mormăit Bob, însă foarte încet şi prudent. Căpitanul Flint este cel 
mai sălbatic pirat care pustieşte mările şi cu toate acestea 
cedează în faţa acestei păpuşi blonde!... Şi dacă voi îndrăzni să-i 

spun un cuvant impotriva fiicei sale, ma va taia in bucati. Dracul 
să-l ia! Am să-mi caut o victimă aiurea! 

Căpitanul Flint a înmânat caseta unui negru, care evident că 
ocupa pe lângă el un loc de servitor de încredere. 

— Ai grijă de această casetă, a spus el pe un ton poruncitor. 
Vreau să mă întorc acum la epavă ca să văd dacă se mai află 
vreun lucru de luat. Tu, Alice, pleacă acasă. Du-te draga mea. 
Poţi s-o iei cu tine pe spaniolă şi să o foloseşti ca servitoare. Am 
să fac tot ce doreşti, însă să fii drăguță cu mine. Nu pot suporta 
să de văd mâhnită. 

— Am s-o iau pe această nefericită, i-a răspuns cu un aer grav. 
Dar niciodată nu va fi sclavul meu. Sunt bucuroasă să găsesc pe 
cineva cu care să pot vorbi. Mă simt adesea atât de singură şi de 
părăsită! 

— Baliverne! a mormăit sălbaticul căpitan. Nu mă ai pe mine, 
tatăl tau? Nu-ţi aduc toate comorile de care te bucuri? 

— Asta nu mă face fericită, i-a replicat Alice, a cărei fata se 
posomorâse. Vino, sărmană fată, nu te teme de nimic! 

Sustinand pe Juanita ce se clătina, Alice s-a îndepărtat fără a 
onora pe tatăl său cu o privire. Flint a lovit violent cu piciorul în 
pământ şi a murmurat nişte blesteme sălbatice. Insă era destul 
de stăpânit. Delicata lui fiică îl ţinea pe acest tigru în lanţuri 
invizibile. 

Negresele au urmat-o pe tânăra lor stăpână, pe care o adorau 
ca pe o divinitate. La intrarea în trecătoare, una din aceste 
insotitoare robuste, la porunca lui Alice, a sustinut-o pe nefericita 
Juanita ca să păşească. 

Deasupra golfului în care era ancorată flotila de corăbii a 
acestui capitan de flibustieri, era situată, la o depărtare de 
celelalte case din trunchiuri de copaci ale piraţilor, o construcţie 
mare de acelaşi fel, însă lucrată mai cu grijă, pe acoperişul 
căreia flutura un steag roşu şi albastru. Aceasta era locuinţa 
căpitanului Flint şi pe această insulă ea avea aerul unui palat. 
Era înconjurată de o grădină mică, în care se coceau fructele 
minunate ale tropicelor şi era adăpostită la umbra unor pini 
seculari. 

Juanita se găsea pe punctul de a cădea epuizată, atunci când 
Alice şi-a făcut intrarea într-un salon mare, luxos mobilat. 
Evident, tot mobilierul provenea de la corăbiile prădate. Sub o 
consolă se observa o pendulă de mare valoare. Nişte carapace 
rare de broaşte țestoase gigantice, arme curioase folosite de 
către populaţii străine şi sălbatice împodobeau pereţii. Alice i-a 

acordat imediat sarmanei fete o grijă afectuoasa. l-a adus cu 
mâinile sale nişte îmbrăcăminte, de aceeaşi croială fantastică, 
după cum purta şi ea însăşi şi a ajutat-o să se îmbrace. l-a 
adresat cu vocea ei blândă cuvinte de consolare. Ea ştia perfect 
spaniola şi părea să aibă o educaţie temeinică şi variată. Totuşi, 
nu fusese niciodată la şcoală. Mama sa, moartă acum, a fost 
aceea care o învățase, iar un savant bătrân, ce căzuse din 
întâmplare în puterea piraţilor, îi completase pregătirea 
intelectuală. 

— Dumnezeule, ce s-ar întâmpla dacă aş cădea în mâinile 
acestor fiinţe îngrozitoare! hohotea Juanita. Aş vrea mai bine să 
mă înec. Aş fi destinată unei sorţi dintre cele mai înfiorătoare. 

— Nu te gândeşti totuşi că eu te apăr? i-a spus Alice pe un ton 
blând de reproş. Tatăl meu este un om înspăimântător, dar eu n- 
am nevoie decât să-i spun un cuvânt şi el este gata să-mi 
împlinească voinţa. Mă idolatrizează. Nu te teme deci de nimic! 
De-acum, eu te iubesc. Da, îi sunt recunoscătoare Cerului că te-a 
trimis pe această insulă singuratică. Simt că vei fi pentru mine o 
tovarăşa după care adesea am suspinat atât. 

Cuvintele bune ale Alicei au făcut-o pe Juanita să-şi înăbuşe 
durerea. Ea se gândea la tatăl său, la logodnic, la disperarea lor 
când îşi vor da seama de pierderea corăbiei ce o aducea. Nu 
putea nimic să întreprindă pentru a le transmite cea mai 
neînsemnată ştire acestor fiinţe dragi. Era condamnată definitiv 
să rămână până la moarte pe această insulă. Nu vedea în faţa ei 
decât un viitor odios. Influenţa lui Alice asupra îngrozitorului ei 
tată putea să se micşoreze sau să dispară. El însuşi putea să 
piară în vreo luptă!... Şi atunci cele două sărmane fete ar fi căzut 
în prada acestor oameni cruzi, străini de orice milă. 

Toate aceste gânduri clocoteau în mintea îndurerată a 
Juanitei. Dar Alice nu se lăsa amăgită de disperatele ei cuvinte. 
Fiica banditului a atras la pieptul său fruntea tinerei spaniole, pe 
care a îmbrăţişat-o cu tandrete feminină şi s-a bucurat să 
observe că sărmanul copil se calma puţin câte puţin. 

— Tatăl meu a spus că tu vei fi sclava mea, a zis ea şuşotind, 
însă niciodată nu voi cere de la tine ceva care să te umilească. 
Spune, vrei să-mi acorzi prietenia ta? А 

— Vai! Din toata іпіта, а spus Juanita си vioiciune. Iti datorez 
viata şi onoarea, nobilă fata! 

— Atunci vrei să fim prietene? a întrebat-o Alice. 

Juanita n-a putut răspunde decât prin lacrimi. In această clipă 
emoţionantă, cele două tinere fete au înnodat între ele o 

legătură pe viata. Dincolo de albie se înălța cântecul sălbatic al 
piraţilor, ce se frământau si vociferau jos ре țărm. De fiecare 
dată când aceste intonati oribile îi ajungeau la urechi, Juanita 
tremura toată şi o asaltau din nou gândurile cele mai triste. 
Putea să i se întâmple ceva rău generoasei sale protectoare şi 
atunci ea ar fi fost pierdută! Şi tatăl său? Şi logodnicul? Aceste 
două fiinţe iubite nu trebuia atunci să le revadă niciodată? 
Juanita era nevoită deci să-şi sfârşească zilele în plină înflorire 
într-o moarte crudă, în lacrimi şi durere, pe acest colţ de stâncă? 

In portul Panama 


În lungul cheului portului orbit de soare al oraşului Panama 
răsunau râsete zgomotoase şi cântece discordante. 

intreg acest vacarm venea din tavernele înghesuite unele în 
altele într-un şir lung la marginea apei. Acolo se bea şi se făceau 
chefuri de către marinarii tuturor naţiunilor, ale căror corăbii se 
odihneau în acest port foarte important. In hanurile mai alese se 
adunau căpitanii şi ofiţerii. Lumea era atunci paşnică. In această 
radă renumită îşi dădeau întâlnire corăbiile tuturor popoarelor 
comerciale. Oraşul era cuprins de o viaţă exuberantă, o viaţă de 
risipă şi de cheltuieli nechibzuite a statelor majore ale 
bastimentelor din renumita radă, care aruncau din abundență 
aurul. 

Ofițerii de marină englezi stabiliţi într-unul din aceste hanuri 
trebuie să fi onorat din plin vinurile ameţitoare, ale căror sticle se 
aliniau în faţa lor. Ei strigau băteau în masă, făceau gălăgie şi se 
comportau ca şi cum ar fi fost singurii stăpâni ai localului. 

Ofițerii altor tari nu vedeau cu plăcere acest tapaj. Insă nu 
suflau un cuvânt, căci englezii erau de temut prin brutalitatea 
lor. 

Un pic mai departe, lângă pervazul unei ferestre, erau aşezaţi 
doi marinari, a căror naţionalitate nu se recunoştea la o primă 
aruncătură de ochi. Păreau totuşi că se serveau de limba 
olandeză. Şi unul şi altul erau simplu îmbrăcaţi. Cel mai în vârstă, 
cu părul cenusiu, cu fata energică şi bronzată de intemperii, îl 
trata cu evident respect pe cel mai tânăr, ce se remarca printr-o 
purtare plină de demnitate şi în acelaşi timp de o frumuseţe 
răpitoare, înzestrat cu un lung păr negru şi încârlionţat şi nişte 
ochi ce aruncau scântei. 

Liniştea celor doi oameni nu părea a fi pe gustul englezilor, 
care strigau cu voci puternice zeflemele grosolane la adresa lor, 
fără ca ei să lase impresia că-i observau. Deodată atenţia acestor 
oameni pe jumătate beti s-a întors de la cei doi străini înspre o 
fată tânără şi frumoasă care îndeplinea o însărcinare pe lângă 
hangiu, în spatele tejghelei. 

Aceasta era fiica gazdei. Tatăl îi cunoştea prea bine pe aceşti 
betivi pentru a nu se gândi că ei nu о vor vedea pe draguta sa 
fiică fără a o jigni. Aşa că o lăsase la bucătărie, pe lângă mama 
sa. Însă mama avea nevoie de o informaţie şi o trimisese pe fiica 

sa să întrebe. 

— Uitaţi-vă! a strigat unul din englezi ridicându-se. Asta nu-i о 
mojicie? M-am informat la gazda noastră despre micuta sa şi el 
mi-a răspuns că dezghetata mutrişoară nu era acasă. Insă acum 
noi vrem să o privim în voie! 

— Lasă-mi copilul în pace! a strigat hangiul tulburat. 

| s-a răspuns cu un hohot puternic de râs. Doi dintre englezi au 
prins-o pe tânăra fată, care se zbătea zadarnic, în timp ce alţii îl 
respingeau pe hangiu. 

Fata striga şi se zbătea din toate puterile ca să scape din 
mâinile brutale ale acestor oameni beti, care voiau să-i sărute 
obrajii roşii. Alţi marinari care se găseau în sală dezaprobau 
evident comportarea acestor rău-crescuţi. Dar nimeni nu încerca 
să sară în ajutorul fetei, brutalizată în chip ruşinos. 

Deodată s-a produs un lucru neaşteptat. Chipeşul străin s-a 
ridicat brusc de pe scaun şi s-a aruncat asupra englezilor. Aceşti 
necredincioşi au fost îndepărtați într-o busculadă, în dreapta si 
stânga, căci tânărul avea dreptatea de partea lui. Scaunele şi 
mesele s-au răsturnat cu zgomot, paharele s-au spart şi englezii 
urlau turbati, in timp ce adversarul lor neaşteptat îi pocnea pe 
unii si pe alţii cu puternice lovituri de pumn. In câteva clipe 
draguta fată a hangiului a fost liberă. 

— Pleacă! Pleacă repede! i-a spus tânărul ѕагасиќеі speriată 
de tot. 

Ea s-a grăbit să iasă, aruncând eliberatorului său o privire 
caldă de recunoştinţă. 

intre timp, englezii s-au retras blestemând şi scotandu-si 
săbiile din teacă pentru a-l străpunge pe indraznetul tânăr. Insă 
el era de-acum în gardă în faţa lor, cu sabia în mână. Tovarăşul 
său a luat loc alături de el şi de-acum erau doi pentru a face faţă 
la cinci adversari. In mod inevitabil avea să curgă sânge. 
Englezii, brutali şi încă beti, spumegau de furie. Insă deodată 
situaţia s-a schimbat. Gazda înspăimântată a sărit la fereastră şi 
a strigat după ajutor, şi o grupă de soldaţi, care trecea din 
întâmplare pe chei, s-a grăbit să intre în han. 

— Pe aici! Acest ageamiu ne-a atacat! urlau englezii. Opriţi-l 
pe obraznic! 

Fireşte că hangiul a luat parte olandezului şi a declarat că 
acest om a apărat-o pe fiica lui. Englezii nu puteau să creadă că 
nu li se dădea satisfacţie. Bazati pe numărul lor mare si pe 
numeroasele corăbii ale naţiunii lor aflate în port, ei cereau cu 
strigăte puternice întemnițarea cutezătorului tânăr. 

Comandantul trupei a rezolvat repede chestiunea. El a somat 
cele două parti să-l însoţească imediat in fata guvernatorului. 

Un sfert de oră mai târziu au compărut cu toţii, şi se înţelege 
că şi hangiul, în faţa guvernatorului din Panama, don d'Estevan. 
Acesta era un bătrân demn, cu părul alb. Pe chip i se citeau 
îngrijorări crunte. Acelaşi aer sumbru şi trist îl avea şi un ofiţer cu 
înfăţişare nobilă, don Alonzo de Guzman, ce stătea în picioare 
alături de el. 

Englezii au cerut cu tărie sa fie ascultați primii. Modul lor de a- 
şi prezenta cazul părea să arate că neinfricatul străin îi atacase 
fără rost, tam-nisam. Guvernatorul i-a avertizat de mai multe ori 
să-şi reţină iritarea. Insă aceşti oameni grosolani nu ţineau deloc 
seama de cuvintele bătrânului. 

A înaintat la rândul său şi hangiul, nu fără a tremura puţin. A 
avut totuşi curajul să povestească aşa cum s-au petrecut în 
realitate lucrurile, în ciuda privirilor furioase ce i le aruncau 
englezii. 

— A fost o glumă nevinovată, spuneau aceştia cuprinşi de râs. 
De ce era nevoie să se amestece olandezul în treburile noastre? 
N-am fi mâncat-o pe micuță! Cerem ca acest străin să primească 
o pedeapsă severă, altfel ne vom face dreptate singuri. 

Bătrânul guvernator şi-a ridicat capul. Pe nobilul său chip s-a 
imprimat indignarea. 

— Asta-i o ameninţare? a strigat el mâniat. Am încă destulă 
putere şi energie pentru a face să fie respectat oraşul Panama. In 
ce priveşte acest om, el a acţionat în plinătatea dreptului său. A 
avut dreptul să ia partea oprimatei. Din consideraţie pentru 
Anglia, cu care noi intretinem relaţii amicale de comerţ, nu vreau 
să dau urmare acestei afaceri. Insă pretind ca acei care vin în 
portul nostru să se conducă după purtări care nu provoacă 
scandaluri. Cele două părţi pot să se retragă. Va fi nedrept să 
pedepsesc pe acest tânăr. El şi-a făcut datoria şi nu merită nici 
un blam. 

Englezii, acum un pic mai dezbatati, păreau scoşi din sărite 
ascultând spusele nobilului guvernator. Pe buzele lor erau gata 
să apară nişte ameninţări sălbatice, dar privind înspre soldaţi s- 
au reţinut. Cu toate acestea, unul dintre cei mai violenti s-a 
întors spre camarazii săi: 

— Să ne mulţumim cu asta pentru moment! a murmurat el. 
Bătrânul nebun nu mai este responsabil şi acţionează fără 
discernământ. In ce-l priveşte pe fantele de olandez, vom prinde 
ocazia să-i trimitem în corp două bucățele de fier. 

Ochii plini de flăcări ai tânărului străin s-au oprit cu o privire 
ciudată asupra guvernatorului şi a ofițerului în picioare de lângă 
el, ale căror trăsături purtau amprenta unei adânci suferinţe 
morale. El n-a rostit nici un cuvânt, însă părăsind sala, şi-a 
înclinat cu mândrie capul, ca un gest de mulţumire. Marinarii 
britanici au ieşit după el, negândindu-se decât la răzbunare. Nu-l 
iertau pe acest om, care de unul singur le produsese un 
asemenea afront. Ei au pornit imediat cu elan ca să se informeze 
asupra locului unde era ancorată nava ce aparţinea acestui 
străin şi a tovarăşului său. Insă nimeni, lucru ciudat! N-a putut să 
le ofere vreo lămurire în această privinţă. Se spunea că cei doi 
oameni apăruseră brusc în Panama şi că se aflau aici de două 
zile. De la nimeni n-au putut să afle din ce echipaj făceau parte. 

— Foarte bine! a afirmat trimisul englezilor, adresându-se 
camarazilor săi. Cu atât mai bine! Dracul ştie de unde vin aceşti 
doi blestemati de olandezi. Dar îi vom pândi la adăpostul 
întunericului, şi de îndată ce-i va aduce satana, îi vom dobori! 

intre timp, cutezătorul tânăr şi tovarăşul său mai în vârstă 
reveniseră la hanul în care locuiau. Hangiul i-a prevenit cu privire 
la englezi şi i-a sfătuit cu tărie să părăsească Panama cât mai 
repede cu putinţă. 

— Aceşti oameni din Marea Britanie sunt răzbunători, a spus 
el. Ei nutresc intenţii rele şi mi-e teamă să nu vă para rau că ati 
procedat atât de bine. 

Tânărul a râs dispretuitor. 

— Nu mi-e teamă defel, a răspuns scurt, însă mă mir de 
imparţialitatea guvernatorului. 

— Da, este un fel de a fi al guvernatorului nostru, a răspuns 
hangiul. Cu predecesorul său, vai! Asta ar fi fost o altă treabă. 
Insă don d'Estevan are un suflet nobil. De asemenea, nu este 
deloc bogat, negândindu-se la el. Se bucură de multă stimă şi de 
aceea i s-a încredinţat acest post, unde responsabilitatea este 
destul de mare. Se pune însă întrebarea dacă îl va păstra multă 
vreme. Cu asemenea oameni are întotdeauna duşmani şi se 
spune că guvernatorul este urmărit de o nenorocire. Viaţa lui a 
fost otrăvită de o mare amărăciune. 

— Ce fel de nefericire? a întrebat tânărul marinar devenit 
atent. 

— Ei care? N-ai auzit încă? a reluat hangiul mirat. Este 
adevărat că nu sunteţi aici decât de câteva zile. Ei bine! Aflaţi că 
guvernatorul îşi aşteaptă fiica, logodită cu unul din ofiţerii lui 
favoriţi. Tânăra domnişoară venea din Spania, escortată de o 

flotilă de război. Dar corăbiile de război au ajuns singure. 
Bastimentul pe care se afla nenorocoasa cu femeile sale a fost 
luată de furtună. Toate încercările de a o găsi au rămas 
zadarnice. Cu siguranţă că naufragiase. Şi cine ştie în ce regiune 
îndepărtată zace epava! Poate s-a scufundat, fără urmă, pe 
fundul mării! 

Tânărul s-a întors. 

— Sarmana Juanita! a murmurat pentru sine. Uraganul stârnit 
de curând după întoarcerea noastră, cu siguranţă că i-a dat o 
lovitură de graţie acestui bastiment greu. Nu voi putea să mă 
întorc înapoi din drum. Am nişte veşti sigure despre duşmanul pe 
care îl caut şi fără îndoială voi sosi prea târziu dacă... 

O clipă după ceea cei doi marinari necunoscuţi erau singuri 
împreună. Ce-şi ziceau? Nimeni n-a ştiut. Este însă sigur, că după 
discuţie, pe chipurile celor doi nu se citea nici o îngrijorare. 

Seara s-a scurs liniştită şi de asemenea şi noaptea. Dar pe 
când străinii se îndreptau a doua zi dimineaţa spre port, s-au 
văzut nişte marinari englezi ce păreau să pândească pe această 
pereche de oameni curajoşi. Cei doi prieteni nu dădeau pentru 
nimic în lume semne de îngrijorare pentru asta. Ei îşi urmau 
liniştii calea, având în fata lor panorama portului şi a oraşului şi 
examinând cu mare atenţie fortificațiile ce apărau Panama. 

Ce însemna asta? Pentru ce aceşti străini treceau atât de 
exact în revistă toată incinta acestui oraş bogat, comunicându-şi 
din timp în timp cu jumătate de voce rezultatul observaţiilor lor? 

Fără a fi fost deranjati de nimeni, cei doi oameni şi-au luat cina 
într-un han îndepărtat, după care au reînceput şi mai dihai 
ciudata lor plimbare. Spre seară, s-au întors fără grijă spre port, 
asupra căruia aurul roşu al soarelui coborât la orizont îşi 
răspândea splendoarea razelor sale. Drumul lor trecea pe lângă o 
veche lucrare fortificată, cu totul părăsită, de multă vreme. 
Intrarea în fortificaţie era închisă de un mărăciniş des. Deodată 
cei doi oameni s-au postat spate în spate, scotandu-si săbiile din 
teacă. Din spatele redutei în ruine se ivise un grup de oameni. 

— Blestematii de englezi! a spus printre dinţi însoţitorul 
tânărului erou. Vom avea o treabă grea! 

Nu s-a tras nici un foc. Panama era prea aproape. Fără 
îndoială că şi englezii se temeau să nu trezească atenţia 
soldaţilor ce făceau exerciţii în vecinătate. Ei au atacat deci 
impetuos, cu arme albe. 

Vai! Nu se vedea decât scânteierea lamelor în razele soarelui 
gata să apună şi nu se auzeau decât clinchetele loviturilor şi 

ciocanitul sabiilor grele! 

Săreau scântei la loviturile otelelor. Însă părea că englezii se 
luptau cu nişte fiinţe supranaturale. Bătrânul, s-ar fi zis că era din 
fier, apărându-se cu un calm cu adevărat de netulburat. El se 
mărginea să nu ofere nici un avantaj atacatorilor, pedepsindu-le 
greşelile când aceştia îi ofereau ocazia. Tânărul adăuga la 
avântul atacului său, îndemânarea apărătorului. In tumultul 
luptei era destul de greu să se distingă vreun lucru. Totuşi, din 
nisip se ridica o jerbă de praf, stârnită de corpurile întunecate ce 
se rostogoleau la pământ. Erau englezii ce cădeau loviți de 
moarte sub loviturile vitejilor lor adversari. 

— Blestem! a strigat un ins înalt aflat în fruntea asaltatorilor. 
Caraghioşii să fi făcut un pact cu diavolul? Haide! Să isprăvim 
odată cu aceşti blestemati de olandezi! 

Cu o frenezie pe care o provoca doborârea tovarăşilor lor, 
englezii şi-au sporit furia atacului. Tânărul necunoscut era 
asemănător leului rapitor din scriptură. El se bătea ca un demon 
şi oricine se apropia prea mult, cădea grav rănit pe pământul 
stropit de sânge. Intre timp dinspre oraş venea un freamăt de 
voci, şi englezii supraviețuitori, cu inima plină de tubare, însă 
cuprinşi de spaimă, au întors spatele. 

Cel mai bătrân dintre cei doi eroici luptători primise o 
zgârietură neînsemnată la braţul stâng. In ce-l priveşte pe 
celălalt, acesta părea apărat de un farmec. Doar pălăria îi fusese 
smulsă din cap de o lovitură de lamă. Stătea pe loc cu capul 
descoperit, cu ochii ce-i aruncau fulgere. Şi-a mai ridicat iarăşi, 
pe jumătate, sabia, clocotind de mânie. Dar englezii, sătui de 
lecţia sângeroasă pe care o primiseră, se retrăgeau scrâşnind din 
dinţi şi proferând ameninţări de răzbunare. Ei au dispărut în 
spatele fortificaţiei în ruine. Cei doi învingători au privit câmpul 
de luptă. Ici şi colo, sub tufişurile ofilite, zăceau trupurile 
duşmanilor doborati. 

Deodată tânărul a observat un corp care i-a atras atenţia. 

— Acela de colo era printre cei care ne-au atacat? a întrebat el 
pe tovarăşul său, care râdea mai mult de necaz decât de 
bucurie, bandajându-şi cu o basma braţul rănit. 

— Nu ştiu, a răspuns bătrânul. N-a fost nimeni acolo. Tânărul 
s-a repezit şi din câţiva paşi mari a ajuns la tufăriş, de unde a 
tras fără mare ceremonie un om ce scotea nişte gemete 
plangarete, fortandu-se să-şi înfunde capul în nisip, evident 
pentru a-şi ascunde faţa. 

— Vai! a exclamat tânărul. Totuşi, acest flăcău nu este rănit. 

Stătea pitulat acolo, fără îndoială ca să ne spioneze. Vreau să-i 
văd figura. 

Individul făcea eforturi disperate ca să-şi ţină ascunse 
trăsăturile, dar nu i-a servit la nimic. Cu o mână viguroasă 
învingătorul englezilor 1-а întors pe spate. El a rămas un pic 
privind în tăcere chipul omului, care şi-a închis maşinal ochii. 
Deodată, de pe buzele curajosului necunoscut a scăpat un strigăt 
înăbuşit, dar sălbatic. _ 

— Andre! a strigat el spre bătrân, vino aici! Il vezi pe acest 
ticălos pe care-l tin? Acesta-i unul din oamenii căpitanului Flint! 
În sfârşit, în sfârşit! Am reuşit. Pramatie, destinul te-a adus aici, 
dar nu vreau să te distrug, monstrule vomitat de infern! Mai întâi 
îmi vei arăta barlogul unde se ascunde duşmanul meu... Caine al 
iadului, să nu spui nu. Eu sunt căpitanul Morgan! Iti jur ca ma vei 
conduce în refugiul duşmanului meu! 

Forte subterane 


Deasupra mării uleioase si peste vulcanul stins, ale cărui 
forme ciudate se ştergeau şi se pierdeau în nişte aburi, apăsa un 
сег de plumb. Golfuleţul în care erau ancorate corăbiile ce 
arborau pavilionul albastru şi roşu al căpitanului Flint era gol. Aici 
nu se mai găsea decât un mic bastiment, din cele ce se numesc 
barcaze, al cărui echipaj era compus nu din pirați, ci din negri. O 
parte din aceşti oameni erau întinşi alene pe fundul barcazului, în 
timp ce câte unii dintre ei manifestau o oarecare nelinişte. 
Privirile lor încordate se ridicau înspre albia seacă şi împădurită, 
către casele construite sub pini. Deodată s-a auzit un vuiet 
ciudat, care i-a adus pe toţi somnorosii, infricosati, la prova 
ambarcatiei. Era un sunet ciudat, care nu se ştia bine daca vine 
dinspre mare, sau răsuna între coastele muntelui. Cât ai clipi, 
toată lumea a fost în picioare, privind în toate părţile din jur cu 
un aer tulburat. 

— Ar trebui să plecăm, Sam! a spus unul din aceşti mateloti 
negri, care purtau îmbrăcămintea obişnuită a oamenilor mării. 
Acest loc a devenit foarte nesigur. Adineauri am simţit ca şi cum 
s-ar mişca încet stâncile. 

— Da, doresc foarte mult să nu întârzie să vină corabia care 
trebuie să ne ducă în noul nostru loc de şedere, a spus cel care 
se numea Sam, privind spre mare. 

Pe munte, vederea era limitată de un văl des de vapori. 
Valurile începeau să-şi arate crestele albe şi din timp în timp se 
stârnea brusc vântul, pentru ca apoi să se potolească, după care 
sufla iarăşi în rafale violente. Acolo sus, printre căsuţele de lemn, 
domnea o activitate febrilă. Nişte oameni cu înfăţişare sălbatică, 
tovarăşi de-ai căpitanului Flint, se străduiau să coboare lăzi şi 
cufere pe drumul abrupt croit printre roci. 

In fata casei în care locuise până atunci temutul şef de pirați 
se aflau câţiva inşi, îmbătrâniţi în meserie, un fel de garda de 
corp, de devotamentul cărora fiica căpitanului era sigură. Insă 
interiorul casei era gol, căpitanul îşi părăsise această locuinţă. 

Servitoarele negre alergau agitate dintr-o parte într-alta, 
pentru a împacheta ultimele obiecte. Frumoasele locuitoare ale 
încăperii, până atunci splendidă, pe care am descris-o deja, nu se 
mai găseau în spaţiul din casă. Cele două prietene, destul de 
diferite una faţă de alta prin tipul lor de frumuseţe, însă destul de 

asemănătoare prin inimile lor, erau aşezate si se ţineau tandru 
imbratisate sub pinii care formau intrarea în măreaţa pădure. 
Alice era tăcută şi serioasă ca întotdeauna. Juanita, la fel, ca de 
obicei, era extrem de palidă. Se vedea că iubita fiică slăbită de 
amărăciune, se resimțea la gândul de a nu-i mai revedea pe tatăl 
său şi pe logodnic. Pe delicatii ei obraji îi picurau lacrimi în timp 
ce contempla marea şi de pe buze îi ieşeau suspine. 

— Nu plânge! a spus Alice. Vai! Desigur, eu te înţeleg că 
suspini după fiinţele care îţi sunt dragi. Aş vrea chiar să ajungi la 
ei, deşi doresc din inimă să te păstrez alături de mine. Insă nu-mi 
stă în puteri să-ţi realizez voinţa ta cea mai arzătoare. Este 
adevărat, tatăl meu mi-a făcut pe voie ca să aranjez lucrurile 
cum era mai bine. Cu toate acestea, puterea mea este limitată. 
Nu pot să-ţi ofer libertatea, draga mea! 

— Dumnezeule! a hohotit Juanita. Cum se va termina asta? 
Sunt de-acum zece luni de când mă aflu pe această insulă 
lugubră. Tatăl meu şi logodnicul mă cred moartă de multă 
vreme. 

Alice părea să nu audă decât pe jumătate aceste tanguiri. 

— Da, a zis ea, această insulă este jalnică. Ascultă bubuitul 
acela înfundat, Juanita! Simt cum se cutremură pământul sub 
picioarele noastre! Se credea că vulcanul este stins, dar se pare 
că uneori focul subteran se reaprinde. Pentru aceasta tatăl meu 
a abandonat acest loc. El mi-a spus că ne aşteaptă un nou loc de 
şedere, mult mai frumos. 

— La ce-mi foloseşte paradisul fără cei pe care iubesc? a 
suspinat biata Juanita. Acea insulă care trebuie să ne primească 
şi căreia îngrozitorul tău tată îi ascunde poziţia ca pe un secret 
de stat, va fi mormântul meu. Mă vei pierde curând, Alice, simt 
că voi muri! 

Fiica lui Flint a atras-o pe nefericită cu afecţiune lângă ea, însă 
fără a spune nimic: ştia prea bine că nu putea să-i ofere nici o 
consolare. 

Ciudatul zgomot s-a făcut din nou auzit. Stâncile se 
cutremurau şi sub picioarele tinerelor fete s-a auzit un bubuit 
înfundat. 

S-au ridicat amândouă neliniştite. Nu se simțeau în siguranţă 
în acest loc, de altfel destul de tihnit. Chiar şi păsările ce cântau 
printre ramurile pinilor nu păreau liniştite. Zburau de colo încolo 
şi tipau într-un fel ciudat. А 

— Se dezlantuie focul subteran, а spus Alice. Insă astăzi 
trebuie să sosească corabia pe care a trimis-o tatăl meu ca să ne 

ia. In caz de nevoie, in golf se afla barcazul. Acesta este deservit 
de nişte negri, a căror fidelitate este sigură si care pot să ne 
ducă şi ei, în caz de o primejdie prea apropiată. 

Juanita s-a cutremurat la gândul că va fi şi de această dată în 
contact direct cu piraţii. Era un lucru de care se simţea mereu 
ameninţată, căci singură Alice, unica ei protectoare, împiedicase 
ca ea să fie oferită acestor banditi de nestăpânit. Cele două 
prietene au coborât încet strâmtoarea şi s-au îndreptat spre 
barcaz. 

Până la ele au ajuns nişte chemări zgomotoase, pline de 
bucurie. 

— Corabia la vedere! Soseşte! strigau negrii, arătând cu 
degetul ceva nedesluşit ce plutea în ceaţă în depărtare, şi care 
venea înspre insulă cu o iuteala destul de mare. 

— Este ciudat, a spus Alice prietenei sale, din altă parte 
trebuie să se aştepte venind corabia. 

Juanita nu a acordat nici o atenţie acestei remarci. Ea avea 
inima destul de grea, gândindu-se la bătrânul său tată şi la 
logodnic, iubiţi cu tandrete, pe care se temea că nu-i va mai 
revedea vreodată! 

Intre timp, din barcaz au ajuns noi exclamatii. 

— A apărut o altă corabie la vedere! strigau negrii arătând în 
cu totul în altă direcţie. 

— Să fi trimis tatăl meu două corăbii? s-a întrebat Alice 
intrigată. Poate că vine să ne ia chiar el? 

Ea s-a oprit pentru a privi mai bine corabia care fusese prima 
semnalată. Aceasta nu mai naviga spre insula vulcanică. Virase 
de bord şi mergea să întâmpine cealaltă corabie. Deasupra 
suprafeţei oceanului se întindeau vapori deşi, un fel de nori 
cenuşii, ce împiedicau o observare exactă şi continuă. Cu toate 
acestea, Alice, ai cărei ochi pătrunzători erau obişnuiţi să 
cerceteze marea, a spus tovarăşei sale: 

— Se întâmplă un lucru extraordinar. N-ai observat că prima 
corabie are o înfăţişare cu totul deosebită, cu coca ei destul de 
lungă şi joasă pe apă. Ce fel de bastiment străin să poate să veni 
la întâmplare, pe această coastă, cu o faleză plină de dificultăţi? 

Juanita nu a răspuns nimic, dar şi ea îşi ţinea privirea fixată pe 
acest bastiment cu aspect ciudat. Văzuse odată o corabie 
asemănătoare cu bordajul scund şi prevăzută си о velatura 
îngrijită. Trecuseră şase luni de atunci, de pe când corabia ce o 
aducea din Spania fusese asaltată de furtună. 

Deodată, a strălucit un fulger deasupra apei, urmat de un 

bubuit surd, ce a starnit ecouri printre stanci. 

— O lovitura de tun! a strigat Alice. 

Pe mare s-a înălţat un vuiet înfricoşător. Vazduhul era sfâşiat 
de fulgere, ce erau urmate de vuietul canonadei. 

Vantul imprastia ceata їп fasii mari, ici si acolo, in asa fel incat 
din timp în timp cele două spectatoare, din ce in ce mai uimite 
puteau vedea dintr-o data cele două corăbii. Una era un 
bastiment mare care arbora pavilionul albastru si rosu. Alice si 
Juanita, la fel ca şi toţi locuitorii insulei, cunoşteau aceasta 
corabie. Ea facea parte din flotila capitanului Flint. Dar aproape 
de aceasta, la o distanţă de doar câteva cabluri, manevra o 
corabie extraordinar de joasă şi de lungă, vopsită complet în 
negru, care tăia valurile cu o iuteala fabuloasă şi ai cărei saborzi 
erau iluminati de fulgere neîntrerupte. 

— Corabia neagră, Alice, a bâlbâit deodată Juanita. Aceasta-i 
corabia căpitanului Morgan! 

— Duşmanul de moarte al tatălui meu! a răspuns Alice cu 
vocea joasă. Insă nu spuneai că acest căpitan era tânăr? Totuşi, 
din câteva cuvinte scăpate de tatăl meu, am înţeles că trebuie să 
fie un bărbat bătrân. 

Răspunsul Juanitei s-a pierdut în tunetul înfricoşător al 
canonadei. Intre cele două nave, ale căror flancuri erau bătute 
de o grindină de fier, se încingea o luptă înverşunată. 

Corabia neagră avea avantajul ofensivei, şi în acelaşi timp al 
usurintei cu care îşi presa adversarul, mult mai mare, mai greu si 
mai lent. Norul de fum alb-cenuşiu produs de pulbere, ce-i 
acoperea pe cei doi combatanți, se pata în roşu. Au tasnit flăcări. 
Prin ceaţă au trecut nişte vibrații luminoase si din mare părea sa 
izvorască o uriaşă pălălaie de foc stacojiu. 

In golf, negrii înnebuniţi scoteau urlete sălbatice, în timp ce 
piraţii de pe faleză răgeau de furie. 

— Arde corabia noastră! strigau ei zbătându-se ca scoşi din 
minţi. Repede la baterie! La tunuri! Trebuie să găurim coca 
acestui obraznic, şi să-l scufundăm! 

Căpitanul Flint îşi înarmase cât putuse mai bine insula 
împotriva unui posibil atac. Intrucat corăbiile sale se aflau 
adesea departe pe mare, el instalase pe creasta falezei tunuri ce 
apărau intrarea în golf. Aici se afla şi o formidabilă baterie de 
piese grele. 

In depărtare tunurile bubuiau mereu. Prin ceaţă patrundea 
lumina roşiatică a flăcărilor. Apoi s-au produs nişte trosnete şi 
pârâituri sinistre şi au rasunat răcnete de disperare. 

— Corabia neagră! strigau banditii alergând la baterie. Sa 
înfrângem acest bastiment al iadului! 

Juanita, pe jumătate leşinată, s-a sprijinit de un trunchi de pin. 
Nu ştia cum se făcea, însă se ruga în sine pentru comandantul 
corăbiei negre. 

In acel moment a izbucnit prima bubuitură de tun de pe 
faleză, urmată imediat de către a doua. Loviturile erau prea 
scurte şi grelele ghiulele se scufundau în mare, făcând să 
tasneasca în sus coloane de apă şi spumă. 

Cu toate acestea, piraţii nu se descurajau. Erau convinşi că vor 
sfârşi prin a-şi atinge scopul. Enormele lor proiectile au căzut pe 
puntea corăbiei negre, în timp ce erau improscati cu salve de 
muschete. Tunurile continuau totuşi să bubuie şi proiectilele 
cădeau printre sfărâmăturile luate de valuri, ale corăbiei lui Flint. 

Alice privea consternată acest spectacol înfricoşător, cu toate 
că ştia că tatăl său nu comanda acel bastiment ce se scufunda, 
căci corabia amiral a flotei lui Flint era cu mult mai mare şi mai 
puternică. La rândul său, Juanita se temea în tot momentul să nu 
fie scufundată corabia neagră de vreo bombă grea trimisă de 
baterie. 

Deodată, înfricoşătorul foc al artileriei de pe insulă a fost 
acoperit de un alt bubuit, unul enorm, care s-a rostogolit peste 
uscat şi valuri. Aceasta nu mai era o salvă de tunuri, era însuşi 
glasul naturii. Vulcanul se agita şi toţi cei ce se aflau pe insulă 
simțeau că pământul oscila sub picioarele lor. 

Din craterul vulcanului se înălţau în văzduh un vacarm 
înfiorător, trosnete sinistre şi un vuiet asurzitor demn de infern. 
Cerul era spoit de o lumină de un purpuriu întunecat. Nu exista 
nici o îndoială, rămas de destul de multă vreme inactiv, vulcanul 
îşi recăpătase vechea energie devastatoare. Paralizaţi de groază, 
piraţii au încetat focul bateriei. Ei nu ştiau ce să facă. Singură 
Alice îşi păstra sângele rece şi a lut o hotărâre promptă. 
Sustinand de brat pe Juanita cuprinsă de tremur, a tras-o dupa 
sine spre golf, unde se afla amarat barcazul. Innebuniti, negrii 
racneau si alergau spre ambarcatie. 

— Opriti! Opriti! striga Alice, care fugea cu Juanita. Va 
poruncesc să aşteptaţi! 

Negrii, care o adorau pe stăpâna lor, s-au supus imediat. 

Brusc, dezlantuirea naturii a sporit. S-a întunecat atât de mult, 
ca pe timpul nopţii. Din crater ieşea o ploaie deasă de cenuşă ce 
cădea departe în jur, brăzdată de dungile de foc ale pietrelor 
incandescente aruncate de vulcan. In bateria de pe faleză piraţii 

scoteau strigăte de durere şi spaimă, căci îi loveau pietrele 
înroşite, dese ca grindina. Fulgere, ce nu veneau din nori, 
străbăteau în lung şi lat întreg văzduhul. Mormăitul vulcanului 
sporea şi scădea, sacadat, sporindu-şi intensitatea. Părea 
aproape sfârşitul lumii. Negrii superstitiosi se prosternau urland 
cât îi ţinea gura. 

O recompensa dreapta 


Fiica capitanului de banditi a tarat-o pe Juanita, aproape fara 
cunostinta, pana la barcaz. 

— Intindeţi pânzele! a strigat ea negrilor. Tăiaţi funiile 
ancorelor. Să plecăm! Să ieşim din acest infern fierbinte! 

Oamenii au executat în grabă. Au fost aruncate în mare funiile 
ancorelor, s-a împins barcazul în larg cu ajutorul căngilor si 
vântul a umflat pânzele desfăşurate ale micului bastiment, care 
a pornit pe mare prin întuneric. Trebuia de cârmuit la întâmplare, 
căci nu se vedea nimic decât lumina roşie de pe creasta 
muntelui aprins. 

Deodată s-au auzit nişte glasuri ce păreau să vină dinspre 
mare. Pe bord au fost traşi de către negri doi oameni epuizați si 
însângeraţi. Aceştia erau nişte marinari de-ai căpitanului Flint, 
care printr-un miracol putuseră să fugă, înotând, de la teribila 
luptă navală ce se desfăşurase. Negrii au înălţat toate pânzele 
barcazului. Se străduiau să părăsească cât mai repede cu putinţă 
vecinătatea acestei insule, evident destinată distrugerii. Cei doi 
pirați scoşi din apă аи putut să dea aproximativ direcţia de 
urmat, căci ştiau unde îi aştepta căpitanul Flint cu restul flotei 
sale de bandiți de mare. 

Incepea să se facă un pic mai clar. Ploaia de cenuşă părea să 
rămână în urmă, când deodată s-a observat aproape de barcaz o 
umbră mare şi întunecată. 

— Corabia neagră! au strigati piraţii ce fuseseră salvaţi. Virati 
repede, tuciuriilor, sau ne ia dracul pe toţi! 

Insă de-acum era prea târziu. Echipajul corăbiei negre văzuse 
barcazul. A răsunat o lovitură de tun si pe deasupra ambarcatiei 
a trecut o ghiulea, şi negrii au cerut îndurare gemând de-ti sfâşia 
inima. 

Imediat s-au înfipt în bordajul barcazului nişte căngi lungi şi 
braţe viguroase au atras ambarcatia spre flancul corăbiei negre. 
Câţiva marinari înarmaţi au sărit în ea. Primul dintre ei era un 
tânăr cu sabia ridicată într-o mână şi cu pistolul în alta, care 
văzând echipajul, a strigat oamenilor ce-l urmau: 

— Crutati-i pe aceşti negri, băieţi, cu toate că aparţin 
căpitanului Flint! Aceştia nu sunt decât nişte sărmani sclavi. 

Pe tânărul şef l-a făcut să se întoarcă un strigăt uşor. El s-a dat 
înapoi văzând în picioare lângă catarg două femei, din care una îi 

era foarte cunoscuta. 

— Fiica guvernatorului! a strigat el. 

— Căpitanul Morgan! a răspuns Juanita. 

Atunci rolurile s-au schimbat. Tanara spaniola simtea ca era 
rândul ei să o apere ре prietena sa. Căci Alice era fiica 
căpitanului Flint, fiica omului pe care Morgan îl ura cel mai mult 
dintre toţi. Cei doi pirați încercau sa scape privirilor tupilati dupa 
un colţ mai întunecos din fundul barcazului. A 

Oamenii lui Morgan se opriseră în tăcere. Insă erau oricând 
gata de luptă, atenţi la ordinele şefului lor iubit. Tânărul şi 
chipeşul căpitan şi-a introdus pistolul la centură. Sabia destul de 
adesea însângerată, a băgat-o în teacă. Apoi a înaintat spre 
Juanita. 

— Seniorita, a spus el, pe corbia mea se gaseste un prizonier, 
unul din oamenii lui Flint. Pentru a-si salva viata lui mizerabila, 
acest om mi-a arătat calea spre insula pe care ai fost reţinută. 
Îmi era teamă că nu voi avea nici cea mai mică speranţă să te 
găsesc aici. 

Ochii în flăcări ai lui Morgan s-au îndreptat înspre Alice: 

— Şi cine este această tânără fată? a întrebat el pe Juanita. O 
altă captivă? 

Juanita n-a răspuns defel. Ea tremura de teamă ca Morgan să 
nu-şi îndrepte asupra generoasei fiice a căpitanului Flint ura de 
neexprimat ce o purta asupra acestui demon. 

— Ei bine? a reluat Morgan. De ce nu răspunzi, nobilă 
domnişoară? 

El s-a oprit şi a privit-o pe Alice: i-a văzut ochii de un albastru 
întunecat, fruntea pură şi încântătoare. l-a remarcat părul auriu 
iluminat de un reflex al îndepărtatului vulcan. 

— Nu sunt prizonieră, a spus cu mândrie tânăra fată. Sunt 
Alice Flint, fiica detestatului tău duşman. 

Morgan a dat un pas înapoi şi faţa i s-a împurpurat. Juanita a 
scos un țipăt: credea că-l vede acum repezindu-se asupra fiicei 
duşmanului său. 

— Las-o în pace! a strigat ea, acoperind-o cu corpul său 
gingaş. Ea m-a apărat, еа m-a ferit de amenințările banditilor. Ea 
mi-a salvat mai mult decât viaţa: onoarea! 

Morgan părea sufocat. A vorbit după o lungă tăcere. 

— M-am temut sa nu te găsesc sclavă, insultată, disperată, 
dacă te mai numărai printre cei în viaţă. Şi cea care a fost pentru 
tine salvarea este chiar fiica celui mai mare duşman al meu! Fie! 
Căpitanul Morgan nu va pune niciodată mâna pe o femeie slabă, 

cu atât mai putin cand ea a dat dovadă de nobleţe si 
generozitate. Ea este liberă. Insă pe dumneata, Juanita 
d’Estevan, nu te pot deloc lasa cu capitanul Flint. 

Juanita a avut un moment de spaimă. Ea se gândea că Morgan 
voia s-o ia în compania sa, in expeditiile lui aventuroase. Poate 
că regreta că nu o luase atunci, la prima lor întâlnire. A căzut 
într-un fel de transă. Insă privind în ochii serioşi şi adânci ai 
acestui om cu inima de fier s-a liniştit. 

— Trebuie totuşi să ne separăm? a strigat Alice pe un ton 
dureros. Vai! Nu, niciodată nu! Juanita, dacă te îndepărtezi de 
mine, voi fi din nou singură pe lume! Te iubesc atât de mult, cuo 
dragoste fără sfârşit! 

— Juanita d'Estevan îţi poartă aceeaşi afecţiune, a spus 
tânărul şef de flibustieri, ai cărui ochi nu încetau s-o fixeze pe 
Alice. Acolo unde voi duce pe nobila domnişoară, vei putea, la 
rândul tău, să începi o viaţă nouă. 

Alice s-a îndreptat. 

— Nu, a spus ea, nu pot. Nu o voi urma de bunăvoie. Va trebui 
să fiu forţată. Ştiu că tatăl meu este crud, dar pe când eram 
copil, i-am făgăduit mamei mele aflată pe moarte să rămân pe 
lângă el. Sunt singura care posed o oarecare influenţă asupra 
acestui om îngrozitor. Pot să mă servesc de asta pentru a-l 
împiedica să săvârşească orori, căci mă ascultă încă şi cedează 
la voinţa mea. 

Căpitanul Morgan a rămas nemişcat. Totuşi, ochii săi 
străluceau şi pe frumoasa lui faţă i se citea admiraţia cea mai 
vie. O clipă a părut să mai şovăie, dar Morgan era dintre acei 
oameni rari, care nu se lasă conduşi decât de sentimentele inimii 
sale. 

— Trebuie să despart prietenele, a spus el în sfârşit, cu 
hotărâre. Insă, Alice Flint, tu poţi să-ţi urmezi calea, fără vreo 
molestare. Poţi merge la tatăl tău, pe care îl urăsc. Această ură 
nu se va potoli. Intre noi domneşte o duşmănie de moarte. 
Căpitanul Flint ştie asta. Dar pe tine, fiica acestui demon, pe tine, 
care eşti ca un înger bun, nu te voi îndepărta de el. Ai la bord pe 
cineva care ar putea să te ducă în siguranţă? 

— Doi pirați răniţi, care s-au refugiat pe barcaz, a spus Alice. 
Ei vor conduce ambarcatia spre noua reşedinţă a tatălui meu, pe 
care n-o cunosc încă. 

— Asta se poate, a reluat căpitanul Morgan. Voi elibera pe 
aceşti oameni, cu toate că nu sunt deloc demni de asta. Le voi 
acorda viata din consideraţie pentru tine. In ce mă priveşte, ştiu 

unde să-l caut mai târziu pe căpitanul Flint şi îi voi oferi lupta. 

Era o ameninţare, însă Alice nu părea să audă aceste cuvinte 
Ea privea fix mândra şi bărbăteasca figură a căpitanului. Şi într-o 
clipă fata ei gratioasa i s-a colorat în roşu. Şi lucru straniu! Ochii 
căpitanului şi-au pierdut severitatea şi chipul i s-a împurpurat. 
Timp de un minut lung, cele două minunate fiinţe s-au privit, 
uitând de tot ceea ce le înconjura, chiar şi de erupția vulcanului. 
Era aceasta o legătură misterioasă ce se năştea invizibil între 
cele două fiinţe? Şi nu era asta, poate, o legătură misterioasă de 
iubire? 

Morgan s-a scuturat brusc, ca şi cum s-ar fi trezit dintr-un vis. 
Şi-a dat ordinele cu o voce scurtă şi tăioasă. Insă îşi întorcea fără 
încetare privirile spre locul unde cele două prietene imbratisate 
îşi luau adio. Privea fără încetare părul blond al frumoasei fiice a 
duşmanului său, care sub reflexul focului aruncat de munte 
părea de aur topit... 

Intrucat soarele pătrundea victorios prin ploaia de cenuşă, se 
putea vedea din nou insula. Era devastată, pinii ardeau şi nu 
părea să fi rămas nici o urmă de viaţă pe locurile unde căzuseră 
pietrele de foc. In depărtare, la orizont, dispăreau două pânze: 
una spre răsărit, era barcazul ce o ducea pe Alice Flint spre noul 
refugiu al monstrului atât de crud ce era tatăl său, în timp ce 
spre nord-vest, un vânt favorabil umfla velele corăbiei negre... 

Opt zile mai târziu tot oraşul Panama era agitat de o emoție 
puternică. Cu un vuiet mare, mijloacele de semnalizare dădeau 
alarma dintr-un cartier într-altul al acestui bogat oraş. In 
fortificațiile ce apărau portul, tunarii alergau la piesele lor. Şi 
această tulburare nu era fără cauză. In mijlocul radei se legăna o 
corabie de o formă neobişnuită, vopsită cu totul în negru, ce 
arbora pe catarg sinistrul pavilion al piraţilor. Din toate părţile, 
tunurile bateriilor de uscat erau îndreptate asupra indraznetului 
pătruns în aceste ape liniştite în prima oră a dimineţii. Cu toate 
acestea, nu se trăgea nici un foc, căci deasupra pavilionului 
flutura o flamură strălucitor de albă. 

— S-au întors piraţii! se striga în baterii. De ce să fi venit? Ce 
motiv poate avea acest corsar ca să ni se ofere de bună voie? 

De cheu s-a desprins o barcă, purtând şi ea un drapel alb. La 
capul ambarcaţiei stătea în picioare un tânăr ofiţer си o 
înfăţişare chipesa, pe fata căruia se citea o amărăciune 
profundă. Acesta era don Alonzo de Guzman. Guvernatorul îi 
ceruse să meargă ca să acosteze sinistra corabie şi să primească 

predarea sa. Caci toata lumea inca mai credea ca piratul venea 
Sa se predea de buna voie. 

Nici un matelot nu aparea pe puntea corabiei negre. Doar un 
singur om se apleca deasupra barei de sprijin. Don Alonzo 1-а 
observat si a ramas stupefiat. Il mai vazuse odata pe acest om. 
Da, era chiar acela care nu de mult se încolţise cu nişte englezi 
obraznici. Nu-şi revenea din mirare când omul l-a strigat cu o 
voce sonoră: 

— Am ridicat drapelul alb, pentru că aduc o veste importantă. 
Aş dori să am o întrevedere cu guvernatorul din Panama, sau cu 
primul său ofiţer, Alonzo de Guzman. 

— Il ai în fata, a replicat ofiţerul, din ce în ce mai surprins. Cine 
eşti tu? Te somez să te predai! Intreaga artilerie din fortificaţii 
este îndreptată asupra ta. 

Omul n-a răspuns. El s-a întors şi a făcut un semn. Din barca a 
răsunat imediat un strigăt. Il slobozise ofiţerul, căci sus, lângă 
şeful flibustier, apăruse silueta încântătoare a unei tinere fete, cu 
obrajii roşii de emoție şi care îşi întindea mâinile nerăbdătoare. 

— Alonzo! 

— Juanita! 

Cele două exclamatii s-au încrucişat pline de căldură. Ofiţerul 
simţea că-şi pierde capul. Se întreba dacă ce vedea nu ега о 
halucinație înşelătoare. El a urcat scara de parame cu о 
impetuozitate furtunoasă, şi ca scos dintr-ale sale, a sărit peste 
bordură. In jurul gâtului său s-au prins două braţe albe si la 
ureche a răsunat o voce gingaşă, şi nişte buze tremurătoare le 
căutau pe ale sale. 

— Uită-te, Alonzo, m-am întors! a spus Juanita, pe care 
aproape că o sufoca bucuria. Acestui om generos îi datorez viaţa 
şi onoarea! 

— Juanita, scumpa mea, ai venit! a strigat ofiţerul, neştiind 
dacă asta se petrecea în realitate sau într-un în vis. 

— Alonzo, sunt a ta! a reluat Juanita, plângând şi răzând 
totodată. Vino! Mă grăbesc să mă arunc în braţele tatălui meu. 

Nu se putea spune cât timp a durat extazul celor două fiinţe, 
care se credeau separate pentru totdeauna. In sfârşit, braţele s- 
au lăsat jos şi Alonzo a înaintat brusc spre străin, cu mâinile 
întinse. 

— Eu sunt căpitanul Morgan, a spus şeful piraţilor. Gândeşte- 
te înainte de a-mi întinde măna! 

— Ce contează! a exclamat el fără să-i pese de asta. Eşti o 
inimă nobilă. Vino cu noi la tatăl Juanitei! Şi el trebuie să-ţi 

multumeasca. 

— Nu, a spus Morgan cu calm. Nu mi-am facut decat datoria. 
Atunci cand, de curând, guvernatorul mi-a dat dreptate in 
conflictul cu insolentii de englezi, i-am promis că îmi voi exprima 
recunoştinţa. Şi am reuşit. l-am adus fiica şi dumitale logodnica. 
Ea s-a întors la voi fără nici un neajuns, aşa cum a părăsit 
Spania. la-ti logodnica, don Guzman, şi lasă-mă să ies fără 
obstacol din portul Panama. Trebuie să mă apuc să-l caut pe 
duşmanul meu personal. Mi-am îndeplinit datoria. Acum mă 
cheamă răzbunarea! 

Câteva minute mai târziu, barca s-a îndepărtat de corabia 
neagră, şi spre uimirea tuturor, don Alonzo a dat semnalul care 
interzicea deschiderea focului. Cu logodnica sa alături de el, au 
ajuns în oraş radiind de fericire. 

Corabia neagră a virat de bord într-o clipită şi a dispărut în 
larg cu o viteză uimitoare. Căpitanul Morgan îşi relua urmărirea 
piratului căruia îi jurase moartea. 

